અમદાવાદ– સીઆઈડી ક્રાઈમે બિટકોઈન કૌભાંડમાં શૈલેશ ભટ્ટના મિત્ર અને ભાગીદાર કિરીટ પાલડિયાની ધરપકડ કરી છે. કિરીટ પાલડિયાની ચાર દિવસની પુછપરછ પછી આજે સત્તાવાર રીતે ધરપકડ થઈ છે. પોલીસે શૈલેશ ભટ્ટનું અપહરણ કર્યા પહેલા જ કિરીટ પાલડિયાએ શૈલેશ ભટ્ટના 12 કરોડની કીમતના ડિજિટલ કરન્સી બિટકોઈન વેચી દીધા હોવાનું બહાર આવતાની સાથે જ સીઆઈડીએ તેમની ઘરપકડ કરી છે. પાલડીયાને નાણાભીડ હોવાથી 12 કરોડના બિટકોઈન 10 કરોડ રૂપિયામાં વેચી દીધા હોવાનું સીઆઈડીની તપાસમાં ખુલ્યું હતું.